CELEX: 32017D0877
Language: hr
Date: 2017-05-16 00:00:00
Title: Odluka Komisije (EU) 2017/877 оd 16. svibnja 2017. o predloženoj građanskoj inicijativi pod nazivom „Smanjimo razlike u plaćama i ekonomskom stanju koje razaraju EU!” (priopćeno pod brojem dokumenta C(2017) 3382)

23.5.2017   
            
            
               HR
            
            
               Službeni list Europske unije
            
            
               L 134/38
            
         ODLUKA KOMISIJE (EU) 2017/877
   оd 16. svibnja 2017.
   o predloženoj građanskoj inicijativi pod nazivom „Smanjimo razlike u plaćama i ekonomskom stanju koje razaraju EU!”
   
      
         (priopćeno pod brojem dokumenta C(2017) 3382)
      
   
   (Vjerodostojan je samo tekst na engleskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
   budući da:
   
               (1)
            
            
               Predmet prijedloga građanske inicijative pod nazivom „Smanjimo razlike u plaćama i ekonomskom stanju koje razaraju EU!” odnosi se na „Zakonske akte u kojima se jasno vidi namjera EU-a da ukloni razlike u plaćama među državama članicama i kojima se dopušta učinkovitija kohezija tih država radi postizanja tog cilja”.
            
         
               (2)
            
            
               Navedeni ciljevi predložene građanske inicijative su: „Zbog znatnih razlika u plaćama, radnici se kreću samo u jednom smjeru. Zbog velike emigracije države članice koje su u manje povoljnom položaju još više zaostaju. Istodobno, bogatije države članice doživljavaju veliki priljev radnika kao narušavanje svojih interesa, što razara EU. EU mora jasno pokazati namjeru da ukloni nejednakosti u plaćama koje utječu na slobodno kretanje radnika, a za to je potrebno da EU osigura učinkovitiju koheziju kako bi osigurao svoj opstanak.”.
            
         
               (3)
            
            
               Mogu se donijeti pravni akti Unije radi provedbe Ugovorā:
               
                           —
                        
                        
                           o smjernicama koje države članice trebaju uzeti u obzir u svojim politikama zapošljavanja,
                        
                     
                           —
                        
                        
                           o Europskom socijalnom fondu čiji je cilj olakšati zapošljavanje radnika i povećati njihovu zemljopisnu i profesionalnu mobilnost unutar Unije te olakšati njihovu prilagodbu industrijskim promjenama i promjenama u proizvodnim sustavima, osobito kroz strukovno osposobljavanje i prekvalifikaciju,
                        
                     
                           —
                        
                        
                           kako bi se definiralo zadatke i prioritetne ciljeve te ustroj strukturnih fondova pod uvjetom da djelovanja koja se financiraju vode jačanju gospodarske, socijalne i teritorijalne kohezije u Uniji.
                        
                     
         
               (4)
            
            
               Pravni akti Unije za potrebe provedbe Ugovorā radi podržavanja i dopunjavanja aktivnosti država članica mogu se, među ostalim, donijeti i u područjima uvjeta rada; socijalne sigurnosti i socijalne zaštite radnika; zaštite radnika po prestanku njihova ugovora o radu; obavješćivanja radnika i savjetovanja s njima; zastupanja i zajedničke obrane interesa radnika i zaposlenika, uključujući suodređivanje; integracije osoba isključenih s tržišta rada; borbe protiv društvene isključenosti i moderniziranja sustava socijalne zaštite. No takvi se akti ne mogu primijeniti na plaću ni na pravo na udruživanje, na štrajk ili na uvođenje mjera isključenja s rada.
            
         
               (5)
            
            
               Ugovorom o Europskoj uniji (UEU) jača se status građanina Unije i poboljšava daljnje demokratsko funkcioniranje Unije tako što se osigurava da, među ostalim, svaki građanin ima pravo na sudjelovanje u demokratskom životu Unije putem europske građanske inicijative.
            
         
               (6)
            
            
               U tu svrhu postupci i uvjeti potrebni za građansku inicijativu trebali bi biti jasni, jednostavni, prilagođeni korisnicima i proporcionalni vrsti građanske inicijative kako bi se njima potaknulo sudjelovanje građana, a Unija učinila dostupnijom.
            
         
               (7)
            
            
               Iz tih razloga, primjereno je smatrati da predložena građanska inicijativa nije očito izvan okvira ovlasti Komisije da podnese prijedlog pravnog akta Unije za provedbu Ugovorā u skladu s člankom 4. stavkom 2. točkom (b) Uredbe.
            
         
               (8)
            
            
               Predloženu građansku inicijativu pod nazivom „Smanjimo razlike u plaćama i ekonomskom stanju koje razaraju EU!” trebalo bi stoga registrirati. No izjave o potpori za predloženu građansku inicijativu trebalo bi prikupljati u mjeri u kojoj je njezin cilj da Komisija predloži pravne akte Unije radi provedbe Ugovorā kako se navodi u uvodnim izjavama 3. i 4.,
            
         DONIJELA JE OVU ODLUKU:
   Članak 1.
   1.   Predložena građanska inicijativa pod nazivom „Smanjimo razlike u plaćama i ekonomskom stanju koje razaraju EU!” registrirana je.
   2.   No izjave o potpori za predloženu građansku inicijativu mogu se u mjeri u kojoj je njezin cilj da Komisija predloži pravne akte Unije radi provedbe Ugovorā u području uvjeta rada; socijalne sigurnosti i socijalne zaštite radnika; zaštite radnika po prestanku njihova ugovora o radu; obavješćivanja radnika i savjetovanja s njima; zastupanja i zajedničke obrane interesa radnika i zaposlenika, uključujući suodređivanje; integracije osoba isključenih s tržišta rada; borbe protiv društvene isključenosti i moderniziranja sustava socijalne zaštite; prikupljati samo ako se ti pravni akti ne primjenjuju na plaću, ni na pravo na udruživanje, na štrajk ili na uvođenje mjera isključenja s rada.
   Članak 2.
   Ova Odluka stupa na snagu 22. svibnja 2017.
   Članak 3.
   Ova je Odluka upućena organizatorima (članovima građanskog odbora) predložene građanske inicijative pod nazivom „Smanjimo razlike u plaćama i ekonomskom stanju koje razaraju EU!” koju kao osobe za kontakt zastupaju g. Márton GYÖNGYÖSI i g. Jaak MADISON.
   
      Sastavljeno u Bruxellesu 16. svibnja 2017.
      
         
            Za Komisiju
         
         Frans TIMMERMANS
         
            Prvi potpredsjednik
         
      
   
   
      (1)  SL L 65, 11.3.2011., str. 1.